স্টাফ রিপোর্টার ঃ শহরের চরপাড়াস্থ বীর মুক্তিযোদ্ধা অধ্যক্ষ মতিউর রহমান একাডেমী স্কুল এন্ড কলেজের মেধাবী ছাত্র সামিউল কবীর জনম এর নিষ্ঠুর নৃশংস হত্যাকারী আকিব, রাকিব (যমজ ভাই) গংদের অবিলম্বে গ্রেফতার ও বিচারে ফাঁসির দাবীতে চরপাড়া এলাকার সর্বস্তরের আবাল-বৃদ্ধ বনিতা ও শিক্ষার্থীরা গতকাল ২০ আগস্ট (শনিবার) শহরে বিক্ষোভ মিছিল ও মানববন্ধন করেছে। সকাল ১১ টার দিকে চরপাড়া এলাকা থেকে বিক্ষোভ মিছিলটি বের হয়ে প্রধান সড়ক হয়ে ময়মনসিংহ প্রেসক্লাব প্রাঙ্গনে এসে শেষ হয়। মিছিল শেষে বিক্ষুব্ধরা এখানেই ঘন্টাব্যাপী মানব বন্ধন করে। মানব বন্ধনে হত্যাকারীদের বিচার ফাঁসি দাবী করে অনেকেই বক্তব্য রাখেন।